**สร้างสรรค์ภาษาเขมรด้วยการร้องเพลง**

គំនិតឆ្នៃប្រឌិតភាសាខ្មែរដោយការច្រៀង

 นางสาวมาแรน เนตรหาญ

 นักเรียนชั้นมัธยมศึกษาปีที่ ๔

 โรงเรียนหนองตาคงพิทยาคาร

**ความสำคัญขององค์ความรู้**

 ดิฉันนางสาวมาแรน เนตรหาญ นักเรียนชั้นมัธยมศึกษาปีที่ ๔ มีสัญชาติกัมพูชา แต่ได้เข้ามาศึกษาในประเทศไทยตั้งแต่ระดับชั้นอนุบาล โดยส่วนใหญ่ดิฉันจะใช้ภาษาไทยในการสื่อสารกับเพื่อนๆและอาจารย์ ส่วนภาษาเขมรจะใช้กับคนในครอบครัว โรงเรียนหนองตาคงพิทยาคาร ได้มีการเรียนการสอนด้านภาษาเขมร ซึ่งแน่นอนการเรียนด้านภาษาจะต้องใช้ความจำจำคำศัพท์ค่อนข้างสูง คุณครูมองเห็นความสามารถในด้านการร้องเพลงของดิฉัน จึงแนะนำให้ดิฉันฝึกร้องเพลงเขมรเพราะจะได้ฝึกฟัง พูด อ่าน เขียนไปในตัว คุณครู พยายามหากิจกรรมแข่งขันการประกวดร้องเพลงในงานต่างๆหรือกิจกรรมที่ได้ใช้ภาษาเขมรอยู่เสมอๆ เพื่อเป็นการสนับสนุนความสามารถ ทำให้ดิฉันได้รับรางวัลการแข่งขันร้องเพลงภาษาเขมรและรางวัลร้องเพลงในกิจกรรมต่างๆ นอกจากนี้ดิฉันได้นำกระบวนการนี้ไปใช้ในการเรียนทำให้ดิฉันจำคำศัพท์ ได้ดียิ่งขึ้น การเรียนรู้ด้วยการร้องเพลงนอกจากทำให้ดิฉันมีสมาธิ มีความสุขในการเรียน ไม่เครียด ที่สำคัญดิฉันสามารถเรียนรู้ภาษาเขมรได้ดียิ่งขึ้น และยังทำให้เพื่อนๆหันมาให้ความสนสำคัญในด้านการร้องเพลง ชอบเรียนภาษาเขมรและกล้าแสดงออก

 **วัตถุประสงค์และเป้าหมายของการดำเนินงาน**

1. เพื่อให้สามารถจำคำศัพท์ภาษาเขมรได้
2. เพื่อพัฒนาทักษะด้านการฟัง พูด อ่านและเขียนภาษาเขมรในระดับสูงต่อไป
3. เพื่อฝึกการขับร้องและใช้ภาษาเขมรได้อย่างถูกต้อง
4. เพื่อให้เกิดการพัฒนาและสร้างผลงานให้แก่ตนเอง
5. เพื่อกระตุ้นให้เพื่อนๆในชั้นเรียนเกิดความสนใจในการเรียนภาษาเขมรมากขึ้น

**ขั้นตอนการดำเนินงาน**

1. กำหนดจุดมุ่งหมายเพื่อเตรียมความพร้อม
2. กำหนดบทเพลงในการขับร้อง
3. ฝึกซ้อม โดยการดูแลตรวจสอบความถูกต้องจากคุณครูหรือผู้ที่มีความรู้ทางด้านภาษาเขมร
4. นำเสนอผลงานบทเพลงหน้าชั้นเรียนเพื่อถ่ายทอดความรู้ความสนุกสนานให้แก่เพื่อนในชั้นเรียน

**ผลการดำเนินงาน/ประโยชน์ที่ได้รับ**

1. ดิฉันสามารถเรียนรู้ภาษาเขมรได้อย่างสร้างสรรค์และมีประสิทธิภาพ
2. ดิฉันเกิดความรู้ ความเข้าใจในบทเรียนภาษาเขมรมากขึ้น
3. ช่วยให้ความจำดีขึ้น เพราะการจำเนื้อเพลง มันเป็นการฝึกหน่วยความจำ
4. ดิฉันสามารถนำความรู้ คำศัพท์ต่างๆจากบทเพลงไปใช้ในชีวิตประจำวันได้
5. ดิฉันรู้จักใช้เวลาว่างให้เกิดประโยชน์และได้ใช้ความรู้ถ่ายทอดให้กับผู้ที่สนใจ
6. ดิฉันภูมิใจที่สามารถเป็นแบบอย่างที่ดีและทำให้เพื่อนๆมีความสุขในการเรียนภาษาเขมรมากขึ้น

**ปัจจัยความสำเร็จ**

1. คุณครูปวันรัตน์ จำเริญ ครูผู้สอน ช่วยฝึกซ้อมดูแล ให้คำแนะนำและให้ขวัญกำลังใจจนประสบความสำเร็จ
2. การได้รับการยอมรับ คำชื่นชม ทำให้มีกำลังใจในการเรียนและสร้างสรรค์ผลงานต่อไป

 **บทเรียนที่ได้รับ**

1. ความสำเร็จไม่เคยเกิดขึ้นโดยบังเอิญ ทุกความสำเร็จล้วนเกิดมาจากความพยายาม
2. ทำให้เข้าใจวัฒนธรรมของผู้อื่น สร้างความผูกพัน เสียงเพลงจะช่วยทำให้เราสามารถเชื่อมต่อความรู้สึกของอีกฝ่ายได้ และทำให้เราสามารถวางตัวได้ถูกเมื่อเจอกับผู้อื่น
3. กำลังใจจากทุกๆคนที่ทำให้ดิฉันมีกำลังสู้ต่อไปและอยากพัฒนาตัวเองขับเคลื่อนไปสู่ความสำเร็จในอนาคต

 **การเผยแพร่/การได้รับการยอมรับ/รางวัลที่ได้รับ**

1. รางวัลชนะเลิศการแข่งขันทักษะภาษาเขมรประเภทการประกวดร้องเพลง จ.ตราด
2. การนำเสนอผลงานหน้าชั้นเรียนด้วยเสียงเพลงในรายวิชาภาษาเขมร ระดับชั้นมัธยมศึกษาปีที่๔
3. ได้รับเชิญให้ร้องเพลงในโครงการค่ายภาษาเขมรของทุกๆปีและกิจกรรมที่โรงเรียนจัดขึ้น